
            Szám: 5/1668/2026.

E L Ő T E R J E S Z T É S

a Balatonakali Képviselőtestület 2025. szeptember 26-i nyilvános ülésére

Tárgy: 
A szociális ellátásokról szóló 2/2015. (II. 27.) önkormányzati rendelet módosítása 
Előterjesztő: 
Koncz Imre polgármester

Előkészítette: Dr. Szabó Sándor kirendeltség vezető,
 
           Meretei Anikó igazgatási és szociális ügyintéző

TISZTELT POLGÁRMESTER ÚR!

A szociális ellátásokról szóló 2/2015. (II. 27.) önkormányzati rendeletünket 2015. februárjá-ban fogadtuk el. Ebben szabályozzuk a települési támogatások fajtáit, feltétel rendszerét.

Azóta többször is módosítottuk…… 
Most azért szükséges a módosítás, mert a Minisztérium által meghirdetett tüzifa pályázati kiírás a rendeltünkben korábban szabályozott kiosztási elveken felül továbbiak előnyben részesítését veszi figyelembe a döntésénél.

A támogatást az a települési önkormányzat igényelheti, amelyik a szociális rászorultság és a 2026. évi igénylés részletes feltételeit – a jogosultak részére támogatást megállapító önkor-mányzati döntés és a kiosztás előtt hatályba lépő – rendeletben szabályozza akként, hogy 

a) a Szoc. tv. szerinti aktív korúak ellátására, időskorúak járadékára, vagy – tekintet nélkül annak természetbeni vagy pénzbeli formában történő nyújtására – települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők) jogosult előnyt élvezzen, 

b) a Gyvt.-ben szabályozott halmozottan hátrányos helyzetű gyermeket nevelő család élvezzen előnyt, 

c) előnyben részesíti a rendszeres gyermekvédelmi kedvezményben részesülő családokat, 

d) az egyszülős háztartások élvezzenek előnyt, 

e) azt a családot, amelyikben rokkantsági ellátásban részesülő él élvezzen előnyt 

f) a 65 év feletti, egyedül élő nyugdíjasok, akiknek a nyugdíja nem éri el a 150.000 Ft-t élvezzenek előnyt 

g) előnyben részesíti a 3 vagy több gyermeket nevelő családokat és 

h) háztartásonként legfeljebb 5 erdei m3 tűzifa vagy 10 q szén biztosítására kerüljön sor, valamint 

i) vállalja, hogy a szociális célú tüzelőanyagban részesülőtől semmilyen ellenszolgáltatást nem kér.
Továbbá beleírjuk, hogy az Önkormányzat a szociális tűzifában részesülőtől ellenszolgáltatást semmilyen formában nem kér. (Eddig se kértünk, de pá.i feltétel)
Kérem a Tisztelt Képviselőtestületet, szíveskedjék az előterjesztést megvitatni és döntésüket meghozni.

HATÁROZATI JAVASLAT

Balatonakali község Önkormányzatának Képviselőtestülete
A szociális ellátásokról szóló 2/2015. (II. 27.) önkormány-zati rendelet módosításáról a tervezetet elfogadja és 9/2026. (IX.30.) szám alatt rendeletei közé iktatja.

Felkéri a jegyzőt a rendelet kihirdetésére.

Haráridő:          azonnal

Felelős:             jegyző
Balatonakali, 2026. szeptember 21.



     

      Koncz Imre

polgármester
Hatásvizsgálat 

A szociális ellátásokról szóló önkormányzati rendelet módosításhoz:

A jogalkotásról szóló 2010. évi CXXX. törvény 17.§ (1) bekezdése értelmében a jogszabá-lyok előkészítése során előzetes hatásvizsgálatot kell lefogytatni, a 17. § (2) bekezdés pedig meghatározza, hogy a jogszabály előkészítőjének a hatásvizsgálat során milyen szempontokat kell vizsgálni. 

1. A jogszabály társadalmi, gazdasági, költségvetési hatásai

A szociális igazgatásról és szociális ellátásokról szóló 1993. évi III. törvény (a továbbiakban: Szt.) több módosításon esett át az elmúlt években. 
2015-bent ezért egy új helyi rendelet megalkotására került sor. A szociális ellátásokról szóló 2/2015. (II. 27.) önkormányzati rendelet (a továbbiakban: R). 
Most azért szükséges a rendelet módosítása, mert a Minisztérium által meghirdetett tüzifa pályázati kiírás a rendeletünkben korábban szabályozott kiosztási elveken felül továbbiak előnyben részesítését veszi figyelembe a döntésénél.

2. A jogszabály környezeti és egészségi következményei

nincs
3.  A jogszabály adminisztratív terheket befolyásoló hatásai

A rendelet megalkotása az eredeti szabályozáshoz képes többlet adminisztratív terhet nem keletkeztet, sem az állampolgárok, sem az önkormányzat részéről. 

4. A jogszabály megalkotásának szükségessége, a jogalkotás elmaradásának várható kö-vetkezményei

nincs
3. A jogszabály alkalmazásához szükséges személyi, szervezeti, tárgyi és pénzügyi feltételek

A rendelet megalkotása többlet személyi, szervezeti és tárgyi feltételt nem igényel. 

Indokolás

A jogalkotásról szóló 2010. évi CXXX. törvény 18. §-ában foglaltak szerint eljárva A szociális ellátásokról szóló rendelet ezen tervezetét az alábbiak szerint indokolom. 

Általános Indoklás

A szociális igazgatásról és szociális ellátásokról szóló 1993. évi III. törvény (a továbbiakban: Szt.) több módosításon esett át az 2014. év végén. 
Az önkormányzat kötelezettsége volt, hogy a települési támogatásról rendeletet alkosson 2015. február 28-ig. Ez A szociális ellátásokról szóló 2/2015. (II. 27.) önkormányzati rendelet (a továbbiakban: R).
Most azért szükséges a rendelet módosítása, mert a Minisztérium által meghirdetett tüzifa pályázati kiírás a rendeletünkben korábban szabályozott kiosztási elveken felül továbbiak előnyben részesítését veszi figyelembe a döntésénél. 

Továbbá, hogy az Önkormányzat a szociális tűzifában részesülőtől ellenszolgáltatást semmilyen formában nem kér. (eddig se tette)
Részletes indoklás

1. §: Ez tartalmazza a szociális tüzifa szétosztásának joogosultsági feltételeit. 
2. §: Hatályba léptetés szabályai. Szükséges az azonnali kihirdetés, mert a pályázatot 2026. szeptember 30.-ig be kell adni.

